הגענו לדירה של מרקו לארבע לילות. הבית היה נקי מאוד ומאובזר היטב. הגענו עם שני ילדים, אז המכונת כביסה עזרה לנו מאוד.
מרקו נתן הוראות הגעה מאוד ברורות, והיה קל מאוד לבצע צ׳ק אין. הדירה ממוקמת במרכז העיר, מרחק הליכה של כמה דקות מתחנות האוטובוס. התניידנו כל הזמן בתחבורה ציבורית בלי שום בעיה.
הבית ממוקם ממש מעל שוק, ככה שיש הרבה מסעדות וחנויות מסביב. בבית יש גם מטבח מאובזר, וככה יכולנו לבשל לעצמנו ארוחות ערב בקלות ובכיף (יש רביולי מצויין בסופר, כדאי לנסות לבשל בעצמכם).
מרקו עצמו היה יוצא מן הכלל! זמין מאוד, וענה לכל הודעה שלנו תוך פחות משעה. מרקו אפשר לנו להשאיר את החפצים בדירה ביום האחרון, גם אחרי שעת הצ׳ק אאוט. מרקו נתח לנו טיפים טובים, ודאג שיש לנו כל מה שצריך. מארח מושלם.
נקודה אחת קצת פחות חיובית, למי שזה יכול מאוד להפריע- הדירה ממוקמת במקום רועש. בערב אנשים מבלים עד מאוחר, ומוקדם בבוקר השוק מתעורר. למי שיש שינה קלה- להגיע עם אטמי אוזניים או לחפש דירה במקום שקט יותר. לנו אישית זה לא הפריע יותר מידי…
אם נחזור לקטאניה- נחזור לדירה של מרקו בלי שום ספק!